**BOSNA I HERCEGOVINA**

**FEDERACIJA BOSNE I HERCEGOVINE**

**HERCEGBOSANSKA ŽUPANIJA**

**GRAD LIVNO**

**GRADSKO IZBORNO POVJERENSTVO LIVNO**

**Broj: 117/24**

**Livno, 12.8.2024. godine**

**OBAVIJEST**

Gradsko izborno povjerenstvo Livno obavještava stanovnike grada Livna da je u tijeku provedba aktivnosti evidentiranja birača koji su zbog starosti, bolesti ili invalidnosti vezani za svoje domove, te zbog toga neće biti u prilici osobno pristupiti na biračka mjesta na Lokalnim izborima 2024. godine koji će se održati dana 6.10.2024. godine.

U skladu sa Izbornim zakonom Bosne i Hercegovine i važećim podzakonskim aktima, istima će biti omogućeno glasovanje u svojim domovima putem mobilnog tima.

 Da bi to pravo ostvarili, u obavezi su u što kraćem roku prijaviti se Gradskom izbornom povjerenstvu Livno putem kontakt telefon broj: +387/34/202-222.

Nakon prijave, Gradsko izborno povjerenstvo će, u skladu sa definiranom procedurom, blagovremeno izvršiti obilazak svih osoba kako bi utvrdila njihov status i u skladu s tim, potpisivanjem posebne izjave, potvrdila njihovu volju da na dan izbora glasuju u svojim domovima putem mobilnog tima.

Pravo na glasovanje putem mobilnog tima mogu ostvariti samo one osobe čiji podaci od strane Gradskog izbornog povjerenstva Livno budu uneseni u posebnu aplikaciju i to u krajnjem roku kojeg određuje Središnje izborno povjerenstvo Bosne i Hercegovine, zbog čega je važno da se sve zainteresirane osobe za ovaj vid glasovanja prijave u što kraćem roku, a najkasnije do Ponedjeljka 2.9.2024. godine do 14:00 sati.

Gradsko izborno povjerenstvo Livno napominje da, u skladu sa člankom 19. i 20. Pravilnika o uporabi i izradi izvoda iz Centralnog biračkog spiska („Službeni glasnik BiH“ broj: 31/24), sve ustanove koje djeluju na području Grada Livna, a koje u okviru svog rada i djelovanja pružaju usluge brige za stare i nemoćne osobe (domovi za stare i nemoćne osobe ili zdravstvene ustanove i tome slično), u javnom ili privatnom vlasništvu, potrebno da Gradskom izbornom povjerenstvu Livno dostave podatke za sve osobe koje su vezane za ustanovu, a koja imaju pravo glasa na predstojećim Lokalnim izborima, a sve s ciljem da se istima omogući ostvarivanje spomenutog prava putem mobilnog tima. Podaci se dostavljaju direktno u sjedište Gradskog izbornog povjerenstva Livno (Gradska uprava Livno, Trg branitelja Livna 1, šalter sala) u što kraćem roku, a najkasnije zaključno sa 2.9.2024. godine do 14:00 sati.

